EkBass/fiwiki-20250220-pages-articles huggingface dataset:
Kirppusara

Kirppusara (Carex pulicaris) on Euroopassa kasvava sarakasvi. Suomessa laji on uhanalainen.Ympäristöministeriö: Uhanalaiset putkilokasvit luonnonsuojeluasetuksessa Viitattu 14.1.2010. == Ulkonäkö ja koko == Kirppusara kasvaa 10–25 cm korkeaksi ja se on tiheään mätästävä ja rönsytön. Varret ovat pystyjä ja rihmamaisia, varren tyvitupet ovat väriltään likaisenruskeita. Myös lehdet ovat rihmamaisia ja pituudeltaan lähes varren mittaisia. Kukinto on 1–2,5 cm pitkä tähkä. Tähkän kärki on hedekukkainen ja sen tyviosassa on harvassa 5–10 emikukkaa. Ruskeat tähkäsuomut ovat suippoja, kalvolaitaisia ja pian varisevia. Pullakot ovat sukkulamaisia, suonettomia ja aluksi väriltään ruskeanvihreitä, mutta kypsinä kiiltävän mustanruskeita. Aluksi pullakot ovat pystyjä, mutta kypsyessään asento on alaviisto. Kirppusara kukkii Suomessa heinäkuussa.Retkeilykasvio 1998, s. 566. == Levinneisyys == Kirppusaraa kasvaa ainoastaan Euroopassa. Sen levinneisyysalue ulottuu Pohjois-Espanjasta Alppien kautta Baltiaan, ja pohjoisessa Lounais- Suomeen, Etelä-Ruotsiin ja Norjaan, jossa lajia tavataan rannikolla aina napapiirin korkeudelle saakka. Lisäksi kirppusaraa kasvaa Britteinsaarilla, Färsaarilla ja Islannissa.Den virtuella floran: Loppstarr Viitattu 14.1.2010. Suomessa kirppusaraa tavataan nykyään vain Ahvenanmaalta. Turun saaristosta ja Varsinais-Suomesta laji lienee hävinnyt. Mantereella laji on aina ollut hyvin harvinainen, eikä sieltä tunneta kuin muutamia, vanhoja kasvupaikkoja.Lampinen, R. & Lahti, T. 2009: Kasviatlas 2008. Helsingin Yliopisto, Luonnontieteellinen keskusmuseo, Kasvimuseo, Helsinki. Kasviatlas 2008: Kirppusaran levinneisyys Suomessa Viitattu 14.1.2010. == Elinympäristö == Kirppusara viihtyy kosteilla kasvupaikoilla, kuten ohutturpeisilla letoilla, kosteilla niityillä ja rehevissä korvissa. Laji on kalkinsuosija. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Kasviatlas 2022: Kirppusaran (Carex pulicaris) levinneisyys Suomessa. * Pinkka, Lajintuntemuksen oppimisympäristö: Kirppusara (Carex pulicaris) * United States Department of Agriculture (USDA): Carex pulicaris Luokka:Sarat Luokka:Suomen vaarantuneet kasvit
Indiana Jones Junior

Indiana Jones Junior (The Young Indiana Jones Chronicles) on George Lucasin tuottama televisiosarja, jota esitettiin vuosina 1992–1994. Esittäjänä toimi ABC-kanava. Suomessa ohjelmaa esitti 1990-luvun alussa MTV3. Sarja kertoo elokuvissa esiintyneen Indiana Jones -hahmon nuoruudesta vuosisadan alussa. Corey Carrier (10-vuotias Jones) ja Sean Patrick Flanery (17-vuotias Jones) esittivät sarjan päähenkilöä eri aikakausille sijoittuvissa jaksoissa ja George Hall (94-vuotias Jones) toimi kertojana. Sarjan suomenkielinen nimi eroaa merkitykseltään alkuperäisestä nimestä, jonka suora käännös olisi Nuoren Indiana Jonesin kronikat. Suomenkielinen nimi antaa ymmärtää, että kyse olisi Jonesin pojasta. VHS- ja DVD-julkaisuissa sarjan nimi on Nuori Indiana Jones Seikkailee tai Nuori Indiana Jones. Sarja sai ilmestymisvuosinaan yhteensä 23 Emmy-palkintoehdokkuutta, joista se voitti kymmenen. Vuoden 1994 Golden Globe -gaalassa sarja oli ehdolla kategoriassa Paras tv-sarja – Draama. == Lähteet == Luokka:Yhdysvaltalaiset televisiosarjat
Sean Patrick Flanery

Sean Patrick Flanery (s. 11. lokakuuta 1965) on yhdysvaltalainen näyttelijä, joka on tunnettu roolistaan Indiana Jonesina televisiosarjassa Indiana Jones Junior. Sen lisäksi hän on esittänyt Conneria D-Tox-elokuvassa ja Connor MacManusia elokuvassa Boondock Saints – Etelä-Bostonin enkelit. Flanerylla on musta vyö sekä brasilialaisessa jujutsussa että karatessa. == Aiheesta muualla == * Luokka:Yhdysvaltalaiset elokuvanäyttelijät Luokka:Brasilialaisen jujutsun harjoittajat Luokka:Vuonna 1965 syntyneet Luokka:Elävät henkilöt
Centre (Haiti)

Centre () on departementti Haitissa. Vuonna 2003 departementissa oli 581 505 asukasta ja sen pinta-ala on 3 675 neliökilometriä. Departementin väestötiheys on siten 158,2 asukasta neliökilometrillä. Departementti sijaitsee nimensä mukaisesti Haitin keskiosassa ja rajautuu idässä Dominikaaniseen tasavaltaan. Centren pääkaupunki on Hinche. Maan suurin järvi Péligre sijaitsee departementin alueella. Centre rajautuu Dominikaanisen tasavallan lisäksi pohjoisessa Nord-Estin ja Nordin departementteihin, lännessä Artiboniten departementtiin ja etelässä Ouestin departementtiin. Centre on Haitin departementeista ainoa, jolla ei ole rannikkoa. Departementti jakautuu neljään arrondissementtiin (väkiluvut vuonna 2003): Arrondissementti Väkiluku Kunnat Cerca-la-Source 82 827 Cerca-la-Source, Thomassique Hinche 180 803 Cerca- Cavajal, Hinche, Maïssade, Thomonde Lascahobas 136 503 Belladère, Lascahobas, Savanette Mirebalais 164 910 Boucan-Carré, Mirebalais, Saut-d'Eau == Lähteet == Luokka:Haitin departementit
Duško Ivanović

Duško Ivanović (s. 1. syyskuuta 1957 Bijelo Polje Jugoslavia) on montenegrolainen koripallovalmentaja ja entinen koripalloilija. Pelatessaan Jugoplástika Splitissä hän voitti kaksi Euroliigan mestaruutta vuosina 1989 ja 1990. Nykyisin hän toimii Saski Baskonian päävalmentajana. == Aiheesta muualla == *Euroliigan valmentajaprofiili *ACB:n pelaajaprofiili Luokka:Jugoslavialaiset koripalloilijat Luokka:Montenegrolaiset koripalloilijat Luokka:Montenegrolaiset koripallovalmentajat Luokka:Vuonna 1957 syntyneet Luokka:Elävät henkilöt
Marty Jannetty

Frederick Marty Jannetty (s. 3. helmikuuta 1960)Marty Jannetty Wrestlindata- sivustollaViitattu 18.7.2024 on yhdysvaltalainen showpainija. Hänet tunnetaan parhaiten osana The Rockers (Shawn Michaels & Marty Jannetty) -tag- teamia.Rockers Career HighlightsViitattu 18.7.2024 Myöhemmin hän otteli yksin. WWF:ssä hän on voittanut Intercontinental Champion ja Tag Team Champion -mestaruudet 1-2-3 Kidin kanssa. Michaels ja Jannetty ovat kaksinkertaisia World Tag Team Champion -maailmanmestareita. ==Lähteet== Luokka:Yhdysvaltalaiset showpainijat Luokka:Vuonna 1960 syntyneet Luokka:Elävät henkilöt
Grand’Anse

Grand’Anse () on departementti Haitissa. Vuonna 2003 departementissa oli 363 377 asukasta ja sen pinta-ala on 2 091 neliökilometriä (3 310 ennen vuotta 2003, kun Nippes erotettiin departementista). Toisen lähteen mukaan asukkaita oli 337 516. Departementin väestötiheys on siten 173,8 asukasta neliökilometrillä. Departementti sijaitsee Haitin länsiosassa maan eteläisen niemimaan kärjessä ja sen pääkaupunki on Jérémie. Cayemitessaaret kuuluvat departementtiin. Grand’Anse rajautuu etelässä Sudin ja idässä Nippesin departementtiin. Se jakautuu kolmeen arrondissementtiin (väkiluvut vuonna 2003): Arrondissementti Väkiluku Kunnat Anse d’Hainault 67 652 Anse d’Hainault, Dame-Marie, Irois Corail 99 456 Beaumont, Corail, Pestel, Roseaux Jérémie 170 408 Abricots, Bonbon, Chambellan, Jérémie, Moron == Lähteet == == Aiheesta muualla == Luokka:Haitin departementit
Taisto Halonen

Taisto Ilmari Halonen (s. 20. toukokuuta 1960 Sodankylä) on entinen suomalainen painija. Hän toimi uransa jälkeen uudessa asuinpaikassaan Ruotsin Haaparannalla painivalmentajana. Seuratasolla Halonen edusti Lapin Veikkoja vuoteen 1983 ja sen jälkeen Tampereen KooVeetä. Hän voitti seitsemän Suomen mestaruutta, sarjassa 52 kg vuosina 1978 ja 1980–1982 ja 1983 sekä sarjassa 57 kg vuosina 1985 ja 1988. SM-pronssia tuli vielä 1989, jolloin päättyi hänen aktiiviuransa. Halonen valittiin uransa aikana vuonna 1981 Lapin parhaaksi urheilijaksi. Halonen osallistui kaksiin olympialaisin, vuonna 1980 Moskovassa ja 1984 Los Angelesissa. MM-tasolla Halonen oli kahdesti mitalin tuntumassa; sijoitus oli neljäs vuonna 1981 Kiovassa ja 1983 Göteborgissa. EM-matolla parhaat sijoitukset olivat neljäs ja kuudes. Kaikkiaan Halonen on voittanut eri ikäluokissa kaikkiaan 12 SM-kultaa. Vuoden 1980 Moskovan olympialaisissa sijoitus oli seitsemäs. Vastus oli sen ajan kovimpia. Avausottelussa vastassa oli sittemmin olympiavoiton ottanut Neuvostoliiton Vahtang Blagidze, joka pani suomalaisen lopulta selälleen. Toisessa ottelussa Halonen kohtasi bulgarialaispainijan, joka otti pronssia. Tiukka ottelu päättyi bulgaarin 4–3 voittoon. Oman kertomansa mukaan "kisoihin pääsy oli iso juttu ja toi rutkasti itseluottamusta". Taisto Halosen olympiamitali jäi Los Angelesin kisoissa 1984 yhden vaivaisen suorituspisteen päähän. Halosen tie loppuotteluun olisi auennut, jos hän olisi kukistanut meksikolaisen Daniel Acevesin. Halonen taisteli ottelussa 0–9 tappioasemasta 9–9 tasapisteisiin, joka tiesi finaalipaikkaa ottelussa arvokkaamman pistesuorituksen tehneelle Acevesille. Halosen mukaan "odotukset kisoista olivat kovat, joten pettymys oli valtava. Se vielä korostui Acevesin hävittyä loppuottelun japanilaiselle, jonka olin kukistanut aiemmin arvokisoissa". Sijoitusottelussa tuli sitten 14–1 tappio Norjan Jon Rönningenille loppusijoituksen ollessa kuudes. == Lähteet == * * Luokka:Suomalaiset kreikkalais-roomalaisen tyylin painijat Luokka:Suomalaiset painivalmentajat Luokka:Vuonna 1960 syntyneet Luokka:Elävät henkilöt
Inkojen salaisuus

Inkojen salaisuus (Secret of Incas) on yhdysvaltalainen seikkailuelokuva vuodelta 1954. Sen on ohjannut Jerry Hopper, ja sen pääosaa näyttelee Charlton Heston. Tarinan päähenkilö on seikkailija Harry Steele, joka etsii inkojen muinaista esinettä. == Juoni == Inkojen salaisuus kertoo idealistisesta arkeologista Harry Steelestä (Charlton Heston), joka haluaa palauttaa inkojen naamion sen alkuperäiselle omistajalle, inkayhteiskunnalle. Robert Youngin näyttelemä huijari haluaa esineen muista syistä. Miehet aloittavat kilpajuoksun esineen löytämiseksi. Tarinoiden mukaan konkistadorit hautasivat sen Machu Picchuun. == Vaikutus == Inkojen salaisuuden päähenkilön Harry Steelen on katsottu olleen esikuvana Steven Spielbergin ja George Lucasin luomalle Indiana Jones -hahmolle. Indiana Jonesin puvustuksesta vastannut Deborah Nadoolman on sanonut haastattelussa, että Charlton Hestonin esittämän hahmon puvustus vastaa pitkälti Indiana Jonesin pukua. == Lähteet == == Aiheesta muualla == * * * Luokka:Yhdysvaltalaiset seikkailuelokuvat Luokka:Vuoden 1954 yhdysvaltalaiset elokuvat
Leivonmäen vaakuna

Leivonmäen vaakuna oli Leivonmäen kunnan tunnus ja puhuva vaakuna. Vaakunan selitys kuuluu ”punaisessa kentässä hopeinen kaarityviö, jolla seisoo kultainen leivonen siivet ja oikea jalka koholla.” Vaakunan on suunnitellut Olof Eriksson, ja Leivonmäen kunnanvaltuusto hyväksyi sen 27. huhtikuuta 1956. Sisäasiainministeriö vahvisti vaakunan käyttöön 1. lokakuuta samana vuonna. Vaakuna jäi epäviralliseksi kotiseutuvaakunaksi 2008, kun Leivonmäki yhdistyi Joutsan kuntaan. == Lähteet == * * Leivonmäki Luokka:Leivonmäki
United States House Committee on Financial Services

United States House Committee on Financial Services on Yhdysvaltojen edustajainhuoneen valiokunta, joka valvoo finanssipalvelualaa, kuten arvopapereita, vakuutuksia, pankkeja ja asuntokauppaa. Sen valvonnassa ovat lisäksi liittovarantojärjestelmä, valtiovarainministeriö ja arvopaperimarkkinoita valvova elin United States Securities and Exchange Commission. == Alivaliokunnat == United States House Committee on Financial Services on jaettu kuuteen alivaliokuntaan: *Capital Markets, Insurance, and Government Sponsored Enterprises ("pääoma- ja vakuutusmarkkinat sekä hallituksen yritykset") *Financial Institutions and Consumer Credit ("finanssilaitokset ja kulutusluotto") *Housing and Community Opportunity *Domestic Monetary Policy and Technology ("kotimaan rahapolitiikka ja tekniikka") *International Monetary Policy and Trade ("kansainvälinen rahapolitiikka ja kauppa") *Oversight and Investigations ("valvonta ja tutkimukset") == Lähteet == == Aiheesta muualla == *Valiokunnan kotisivut House Committee On Financial Services Committee On Financial Services
Koskenkylän seisake

Koskenkylän seisake (, vuoteen 1933 saakka Taivalkoski) oli rautatien seisake Keminmaan kunnassa Lapissa. Liikennepaikka sijaitsi rataosalla Tervolan ja Törmän liikennepaikkojen välillä. Liikennepaikka avattiin liikenteelle vuonna 1910 ja se palveli Koskenkylän liikennettä. Tuolloin liikennepaikan nimi oli Taivalkoski. Nimeksi vaihdettiin Koskenkylä vuonna 1933. Matkustajaliikenne lakkautettiin 1. kesäkuuta 1975, ja tavaraliikenne 1. tammikuuta 1976. ==Lähteet== Luokka:Keminmaan rautatieliikennepaikat Luokka:Lapin lakkautetut rautatieliikennepaikat
Koskenkylä

Koskenkylä voi tarkoittaa ainakin seuraavia: == Paikannimi == * Koskenkylä, kylä Alastarolla * Koskenkylä, asutuskeskus Honkilahdella Eurassa * Koskenkylä, kylä Joroisissa * Koskenkylä, kylä Kihniössä * Koskenkylä, kylä Karttulassa Kuopiossa * Koskenkylä, kylä Kauhajoella * Koskenkylä, asutuskeskus Keminmaalla * Koskenkylä, kylä Kuusamossa * Koskenkylä, kylä Lohtajalla Kokkolassa * Koskenkylä, kylä ja taajama Loviisassa entisen Pernajan kunnan alueella * Koskenkylä, kylä Ristijärvellä * Koskenkylä, kylä ja asutuskeskus Rovaniemellä entisen Rovaniemen maalaiskunnan alueella * Koskenkylä, kylä Saarijärvellä * Koskenkylä, taajama Vesilahdella == Rautatieliikennepaikka == * == Henkilö == * Heikki Koskenkylä (s. 1946), suomalainen taloustieteilijä. * Pekka Koskenkylä (s. 1937), suomalainen yrittäjä, veneenrakennusyhtiö Nautorin perustaja * Pirkko Koskenkylä (s. 1945), suomalainen televisiotoimittaja ja kirjailija.
United States House Committee on the Budget

United States House Committee on the Budget on Yhdysvaltain edustajainhuoneen valiokunta. Sen vastuulla on valvoa lainsäädäntöä, joka liittyy liittovaltion budjettiin. Budjettivaliokunta perustettiin vasta 1974. Vaikka kongressilla oli aiemminkin ollut valta käsitellä liittovaltion määrärahoja, sillä ei aiemmin ollut instituutiota, jolla se olisi pystynyt hallitsemaan verotusta ja kuluja. Vuoden 1974 lakiuudistuksen myötä edustajainhuoneeseen ja senaattiin perustettiin omat valiokuntansa käsittelemään budjettia. Uuden lain tarve syntyi, kun kongressi ja presidentti olivat jatkuvasti ristiriidoissa liittovaltion budjetista, tarvittiin laitos hallitsemaan pitkiä projekteja, kuten Social Security ja Medicare, ja budjetista muodostui alijäämäinen 1900-luvun loppupuoliskolla. == Lähteet == == Aiheesta muualla == *Valiokunnan kotisivut House Committee On The Budget Committee On The Budget
Lawrence (Kansas)

Lawrence on kaupunki Kansasin osavaltiossa Yhdysvalloissa. Se on Douglasin piirikunnan hallintokeskus. Se sijaitsee Kansasin koillisosassa Kansas- ja Wakarusa-jokien rannalla. Vuonna 2008 Lawrencessa oli arviolta 90 520 asukasta. Lawrence on yliopistokaupunki, sillä kaupungissa on kaksi yliopistoa. Kansasin yliopistossa on opiskelijoita noin 28 000 ja Haskell Indian Nations University on Yhdysvaltain ainoa yliopisto, joka on tarkoitettu kaikille intiaaniheimoille. Siellä on opiskelijoita 150 heimosta ympäri maata. == Historia == New England Emigrant Aid Company -yritys perusti Lawrencen 1854 pitääkseen alueen vapaana orjuudesta. Onkin sanottu, että Lawrence kuuluu niihin harvoihin Yhdysvaltain kaupunkeihin, jotka on perustettu poliittisten syiden takia. Kaupungille annettiin nimeksi Lawrence ensimmäisenä paikalle saapuneen retkikunnan tukijan Amos Lawrencen mukaan. Kansasin orjuuden vastustajat ottivat usein yhteen naapuriosavaltion Missourin orjuuden kannattajien kanssa. Sisällissodan aikana sissijohtaja William Quantrill keräsi noin 300 miehen joukon Missourista. Se hyökkäsi Lawrenceen yöllä 21. elokuuta 1863. Lawrencen verilöylyssä kuoli arviolta 200 miestä, ja kaupungista poltettiin 185 rakennusta. Vain muutamia rakennuksia jäi pystyyn. == Lähteet == == Aiheesta muualla == *Kaupungin kotisivut Luokka:Kansasin kaupungit
Tahmoh Penikett

Tahmoh Penikett (s. 20. toukokuuta 1975, Whitehorse) on kanadalainen näyttelijä, joka on esiintynyt Karl Agathonin roolissa Taisteluplaneetta Galacticassa ja Paul Ballardin roolissa Dollhousessa. Hän myös oli Dariuksen äänenä Need for Speed: Carbon -pelissä (2006). Hän on nimennyt thainyrkkeilyn yhdeksi intohimoistaanhttp://newyork.timeout.com/articles/spas- sport/79111/tahmoh-penikett-of-dollhouse. Penikettin vanhemmat ovat poliitikko Tony Penikett ja Lulla Sierra Johns. Kaksoset Sarah ja Stephanie ovat hänen siskonsa. Hän valmistui Victoria Motion Picture Schoolista ja opiskeli Lyric School of Actingissa Vancouverissa. == Lähteet == == Aiheesta muualla == * Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1975 syntyneet Luokka:Elävät henkilöt
Paha poliisi – määräsatama New Orleans

Paha poliisi – määräsatama New Orleans (Bad Lieutenant: Port of Call: New Orleans) on 2009 valmistunut yhdysvaltalainen rikosdraama, jonka on ohjannut Werner Herzog. Kuvaukset alkoivat heinäkuussa 2008 Louisianassa. Ensi-iltaansa elokuva ehti 20. marraskuuta 2009. Elokuva muistuttaa nimeään myöten Abel Ferraran vuoden 1992 filmiä Paha poliisi (Bad Lieutenant), joka esitteli Harvey Keitelin tulkitseman korruptoituneen, huumeita ja seksipalveluja käyttävän poliisihahmon. Ohjaaja Herzog kuitenkin kiistää, että kyseessä olisi jatko-osa tai uudelleenfilmatisointi. == Juoni == Terence McDonagh (Cage), murharyhmän etsivä New Orleansin poliisista, pelastaa vangin hukkumiskuolemalta hirmumyrsky Katrinan jälkimainingeissa, mutta loukkaa samalla selkänsä. Ylennyksen saatuaan kovaksikeitetty poliisimies kuitenkin palautetaan palvelukseen niin pian kuin mahdollista, vaikka sitten vahvojen kipulääkkeiden voimalla. McDonagh sekoilee crack-huumeen kanssa ja tuntuu olevan pikemminkin yhteiskunnan uhka kuin sen tukipilari. Frankie (Mendes) on hänen tyttöystävänsä, huumeriippuvainen luksusprostituoitu == Näyttelijöitä == == Vastaanotto == Tv-Nytissä neljä kriitikkoa antoi elokuvalle tähtiä keskiarvolla 2,8. ==Lähteet== Luokka:Yhdysvaltalaiset rikosdraamaelokuvat Luokka:Vuoden 2009 yhdysvaltalaiset elokuvat Luokka:Werner Herzogin ohjaamat elokuvat
Linan yökirja

Linan yökirja (Linas kvällsbok) on ruotsalainen draamakomedia vuodelta 2007. Elokuva perustuu toimittaja-kirjailija Emma Hambergin omaelämäkerralliseen romaaniin. == Rooleissa == == Aiheesta muualla == * * Luokka:Vuoden 2007 ruotsalaiset elokuvat
Kuibyševin tekojärvi

Kuibyševin tekojärvi () eli Samaran tekojärvi on Keski-Venäjällä Volgan keskijuoksulla ja sen sivujoen Kaman alajuoksulla sijaitseva Euroopan suurin tekojärvi. Se on pinta-alaltaan (6 450 km²) Euroopan kolmanneksi suurin makeanveden allas Laatokan ja Äänisen jälkeen. Osa uudemmista lähteistä antaa pinta-alaksi 5 900 km2. Saimaaseen verrattuna tekojärven pinta-ala on puolitoistakertainen. Tämä jokiuomista kasvattamalla muodostettu tekojärvi peittää 510–580 kilometrin matkan Volgan uomaa ja voi olla leveydeltään 27–30 km leveä. Epävirallisesti se tunnetaan myös Kuibyševin merenä. Maailman tekojärvistä se on pinta-alaltaan kolmanneksi laajin Voltan ja Smallwoodin tekojärvien jälkeen, mutta tilavuudeltaan se ei kuulu kärkikymmenikköön. Tekoaltaan tilavuus on 57,3 km3, josta hyötytilavuudeksi (voimantuotannossa) katsotaan 33,9 km3. Volgan vedenkorkeutta voidaan vaihdella tekoaltaassa 7,5 metriä. Tekojärvi sijaitsee Tšuvassian, Mari Elin ja Tatarstanin tasavaltojen sekä Samaran ja Uljanovskin alueiden alueella. Tekojärven partailla sijaitsevat Kazanin, Uljanovskin ja Toljattin suurkaupungit. Muita kaupunkeja ovat Zelenodolsk, Volžsk, Bolgar, Tetjuši, Novouljanovsk, Tšistopol ja Laiševo. Tekojärven yläpuolisten vesistöjen pinta-ala on 1 210 000 neliökilometriä. Tekojärven kahlitseva Žigulin vesivoimalan pato sijaitsee Volgan vastarannan kaupunkien, Žigulevskin ja Toljattin välillä Samaran alueella, 70 km Samarasta luoteeseen. Aiemmin voimalan nimi oli Volgan vesivoimalaitos. Voimalan teho on 2 315 MW ja se valmistui 1955. Tekojärvi täytettiin vuosina 1955-1957\. Joitakin kyliä ja kaupunkeja jouduttiin siirtämään korkeampaan maastoon allasta rakennettaessa. Uljanovskissa on kaupunginosa, joka sijaitsee järven pintaa alempana patovallin suojaamana. Tiedosto:Volga_steep_Tatarstan.jpg|Jyrkkiä kallioita länsirannalla Tiedosto:Kazan roots and Volga.JPG|Kuibyševin meri Kazanin lähellä Tiedosto:Volga Rocks.jpg|Kalliorantaa ja kipsin kaivua Kaman suuseudulla ==Lähteet== Luokka:Venäjän tekojärvet Luokka:Tšuvassian maantiede Luokka:Marin tasavallan maantiede Luokka:Samaran alue Luokka:Tatarstanin maantiede Luokka:Uljanovskin alue Luokka:Volgan vesistö
Spassk

Spassk voi viitata seuraaviin: *Spassk, kaupunki Penzan alueella Venäjällä *Spassk, kaupunkimainen taajama Kemerovon alueella Venäjällä *Spassk, Bolgarin kaupungin alkuperäinen nimi Tatarstanissa Venäjällä *Spassk-Dalni, kaupunki Primorjen aluepiirissä Venäjällä *Spassk-Rjazanski, kaupunki Rjazanin alueella Venäjällä *Spasskin pogosta, historiallinen pitäjä Inkerissä 1400-1600-luvuilla *Spasskin piiri, kunnallinen itsehallintoalue Tatarstanissa
Gerhard Wendt

Gerhard Martin Harry Wendt (21. marraskuuta 1934 Helsinki – 11. tammikuuta 2010 Turku) oli Kone Oyj:n pitkäaikainen johtaja ja hallituksen jäsen.Simon, John: Teollisuusmies karsi Koneesta rönsyt ja kiirehti Kiinaan. Helsingin Sanomat 15.1.2010 s. C 7. Artikkelin maksullinen verkkoversio. Wendt oli koulutukseltaan ydinfyysikko. Väiteltyään tohtoriksi Helsingin yliopistosta Wendt siirtyi vuodeksi tutkijaksi Yhdysvaltoihin Wisconsinin yliopistoon ja toimi apulaisprofessorina Western Michigan -yliopistossa. Hän palasi Suomeen 1965, jolloin hän oli ensin Fiskarsin ja sitten Rosenlewin palveluksessa, kunnes siirtyi 1970 yrityssuunnittelujohtajaksi Koneeseen. Hän oli Koneen nosto- ja siirtolaiteryhmän johtaja 1972–1988, sitten Koneen toimitusjohtaja vuodet 1989–1994 ja yrityksen hallituksen jäsen 1979–2006. Samanaikaisesti hän oli jäsenenä useiden suurten yritysten hallituksissa ja hallituksen puheenjohtajana Helvar Mercassa, Instrumentariumissa ja Outokummussa. Wendtin puoliso oli Kristine Wendt. == Lähteet == ==Aiheesta muualla== * Luokka:Suomalaiset yritysjohtajat Luokka:Vuonna 1934 syntyneet Luokka:Vuonna 2010 kuolleet
Aavikko (täsmennyssivu)

Aavikko voi viitata seuraaviin: *aavikko, kasvillisuusvyöhyke *Aavikko, yhtye ==Sukunimi== *Aini Aavikko (1923–2019), suomalainen pikajuoksija *Armas Aavikko (1885–1965), suomalainen kirkkoherra *Armi Aavikko (1958–2002), suomalainen laulaja ja show-esiintyjä, Miss Suomi 1977 *Jimi Aavikko (s. 1997), suomalainen jääkiekkoilija *Olavi Aavikko (1912–1951), suomalainen valokuvaaja *Sulho Aavikko (1886–1933), suomalainen näyttelijä. Luokka:Sukunimet
Humppabingo

Humppabingo on Eläkeläisten vuonna 2009 ilmestynyt kokoelmalevy. Kokoelma sisältää 48 kappaletta, joihin lukeutuu myös ”Hulluna humpasta”, jolla yhtye osallistui Suomen vuoden 2010 euroviisukarsintaan ja sijoittui kolmanneksi. Albumi nousi Suomen virallisen listan sijalle 32. Levy-Eskot valitsi sen kuukauden levyksi tammikuussa 2010.Levy-Eskot – Kuukauden levy == Kappaleet == === CD 1 === # # # # # # # # # # Martti Waris # Petteri Halonen # Tapio Santaharju ja Toppo Koponen # Tapio Santaharju # # # # # # # # # # # === CD 2 === # # # # # # # # # # # # # # # # ## Humppalaki (Judas Priest - Breaking the Law) ## Humppaa tai kuole (2 Unlimited - No Limits) ## Päätön humppa (OMD - Enola Gay) ## Humppalaki (Judas Priest - Breaking the Law) # # # # # # # # == Arviot == * Desibeli.net: http://www.desibeli.net/arvostelu/4391 == Lähteet == Luokka:Vuoden 2009 kokoelma-albumit Luokka:Eläkeläisten albumit
CORBA

CORBA () on teollisuusstandardi tietoliikenneprotokolla hajautettujen ohjelmistojen yhteenliittämiseksi. CORBA ei ole ohjelmointimenetelmä vaan mekanismi eri ohjelmointikielillä tehtyjen ja eri laitteisto- tai käyttöjärjestelmäarkkitehtuureissa toimivien ohjelmakomponenttien väliseen kommunikointiin. CORBA tarjoaa palvelut komponenttien rekisteröintiin, paikantamiseen, aktivointiin, virheidenkäsittelyyn ja parametrien välitykseen. CORBA hoitaa tiedon formaatin muunnoksen arkkitehtuurien välillä. CORBA perustuu asiakas-palvelin -arkkitehtuuriin, jossa palvelinkomponentit tarjoavat palveluita asiakaskomponenteille. Komponentit voivat myös olla kokonaisia ohjelmia. Komponentti voi olla samaan aikaan sekä palvelin että asiakas. Asiakaskomponentti voi kutsua palvelua joko OMG IDL stubin avulla tai muodostomalla palvelupyynnön dynaamisesti DII:n (Dynamic Invocation interface) palveluilla. CORBA:n ydin on Object Request Broker, joka tarjoaa asiakaskomponentille läpinäkyvän menetelmän muualla sijaitsevien palveluiden kutsumiseen. ORB helpottaa hajautettujen sovellusten ohjelmointia kätkemällä tietoliikenteeseen liittyvät rutiinitoimet, niin että palvelun kutsu näyttää asiakkaalle paikalliselta funktio- tai metodikutsulta. Kutsun aikana ORB ensin etsii palvelun toteutuksen, muuntaa ja siirtää parametrit, aktivoi tarvittaessa toteutuksen ja siirtää kontrollin palveluobjektille. Palvelun suorituksen jälkeen ORB palauttaa mahdolliset tulokset asiakkaalle. CORBA- standardia koordinoi Object Management Group (OMG). ==Katso myös== *SOAP *Rajapintojen kuvauskieli *RMI *RPC * Ohjelmistokomponentti ==Aiheesta muualla== *CORBA, CORBA ja Java, CORBA ja ActiveX Luokka:Ohjelmointi
Sud-Est (Haiti)

Sud-Est () on departementti Haitissa. Vuonna 2003 departementissa oli 484 675 asukasta ja sen pinta-ala on 2 023 neliökilometriä. Departementin väestötiheys on siten 239,6 asukasta neliökilometrillä. Departementti sijaitsee maan kaakkoisosassa ja sen pääkaupunki on Jacmel. Sud-Estin departementti rajautuu lännessä Sudin, luoteessa Nippesin ja pohjoisessa Ouestin departementteihin, idässä Dominikaaniseen tasavaltaan ja etelässä Karibianmereen. Departementti jakautuu kolmeen arrondissementtiin (väkiluvut vuonna 2003): Arrondissementti Väkiluku Kunnat Bainet 95 877 Bainet, Côtes-de-Fer Belle-Anse 107 446 Anse-à- Pitres, Belle-Anse, Grand-Gosier, Thiotte Jacmel 246 262 Cayes-Jacmel, Jacmel, Marigot, La Vallée == Lähteet == Luokka:Haitin departementit
Sud (Haiti)

Sud () on departementti Haitissa. Vuonna 2003 departementissa oli 621 651 asukasta ja sen pinta-ala on 2 794 neliökilometriä. Departementin väestötiheys on siten 222,5 asukasta neliökilometrillä. Departementin pääkaupunki on Les Cayes. Sudin departementti käsittää Haitin eteläisen niemimaan lounaisosan. Se rajautuu pohjoisessa Grand'Ansen ja Nippesin departementteihin, idässä Sud- Estin departementtiin ja etelässä Karibianmereen. Île à Vachen saari kuuluu departementtiin. Sud jakautuu viiteen arrondissementtiin (väkiluvut vuonna 2003): Arrondissementti Väkiluku Kunnat Aquin 192 166 Aquin, Cavaillon, Saint- Louis-du-Sud Les Cayes 272 001 Camp-Perrin, Les Cayes, Chantal, Maniche, Île- à-Vache, Torbeck Chardonnières 64 847 Les Anglais, Chardonnières, Tiburon Côteaux 44 011 Côteaux, Port-à-Piment, Roche-à-Bateau Port-Salut 54 286 Arniquet, Port-Salut, Saint-Jean-du-Sud == Lähteet == Luokka:Haitin departementit
Ouest (Haiti)

Ouest () on departementti Haitissa. Vuonna 2003 departementissa oli 3 096 967 asukasta ja sen pinta-ala on 4 827 neliökilometriä. Departementin väestötiheys on siten 641,6 asukasta neliökilometrillä. Departementin pääkaupunki on myös valtion pääkaupunki Port-au-Prince. Departementti on maan toiseksi laajin Artiboniten jälkeen. Vuoden 2010 maanjäristys koetteli erityisesti Ouestin departementin aluetta. Ouest rajautuu pohjoisessa Artiboniten ja Centren departementteihin, idässä Dominikaaniseen tasavaltaan, etelässä Sud-Estin ja Nippesin departementteihin sekä lännessä Gonâvenlahteen. Departementtiin kuuluu lisäksi Gonâvensaari. Ouestin departementti jakautuu viiteen arrondissementtiin (väkiluvut vuonna 2003): Arrondissementti Väkiluku Kunnat Arcahaie 166 089 Arcahaie, Cabaret Croix-des-Bouquets 441 563 Cornillon, Croix-des-Bouquets, Fonds-Verrettes, Ganthier, Thomazeau La Gonâve 75 548 Anse-à-Galets, Pointe-à-Raquette Léogâne 300 982 Grand-Goâve, Léogâne, Petit- Goâve Port-au-Prince 2 109 516 Carrefour, Cité Soleil, Delmas, Gressier, Kenscoff, Pétionville, Port-au-Prince, Tabarre == Lähteet == Luokka:Haitin departementit
Savupääsky

Savupääsky (Progne tapera syn. Phaeoprogne tapera) on laajalla alueella Keski- ja Etelä-Amerikassa tavattava pääskyihin kuuluva varpuslintu. == Koko ja ulkonäkö == Savupääsky on suurehko pääsky, kooltaan noin 17,5 cm. Selästään ja päästän laji on väritykseltään harmahtavan ruskea. Kapeat siivet ja hivenen haarapäinen pyrstö ovat muuta yläruumista harmaammat. Kurkku on valkoinen ja rinnan poikki kulkee harmaanruskea juova. P.t. fusca -alalajilla juova jatkuu vatsaan päin tummien pilkkujen muodostamana juovana. Vatsa on väriltään valkoinen. == Levinneisyys ja elinympäristö == Keski-Amerikassa lajia tavataan Costa Ricassa ja Panamassa. Etelä-Amerikassa lajia tavataan alueelta, joka ulottuu Venezuelasta Argentiinaan. Lajia tavataan pääosin Andien itäpuolelta. Lajin elinympäristöä ovat avoimet paikat, kuten savannit, joilla kasvaa yksittäisiä puita. Savupääskyt elävät usein vesialueiden lähettyvillä. == Elintavat == Eteläisemmän P.t. fusca -alalajin linnut muuttavat talvehtimaan pohjoisemmaksi Etelä-Amerikan pohjoisosiin ja Karibialle asti. Laji on tavattu muuttoaikoina kaksi kertaa Yhdysvalloista. Laji pesii pääasiassa vanhoissa orneerojen pesissä. P.t. tapera -alalajin linnut voivat pesiä myös muissa koloissa tai rakentaa pesänsä termiittikekoihin, mutta ne suosivat vanhoja orneerojen pesiä. Laji ei pesi kolonioissa toisin kuin monet muut pääskylajit. == Lähteet == Luokka:Pääskyt
Alfred Hitchcock esittää

Alfred Hitchcock esittää (tai Hitchcock esittää) () on antologiamuotoinen televisiosarja, jonka isäntänä toimi Alfred Hitchcock. Sarja sisältää draamaa ja jännitystä. Ohjelman ensiesitys oli 2. lokakuuta 1955, jolloin Hitchcock oli ohjannut elokuvia jo yli 30 vuotta. Sarja päättyi 1962, jolloin sitä oli esitetty 268 osaa. Hitchcock ohjasi sarjaan vain 17 jaksoa.Alfred Hitchcock Presents. The Alfred Hitchcock Wiki Yle.fi , viitattu 21.5.2012 Suomessa sarjaa on esittänyt Nelonen vuosina 2006-2007 myöhäisillassa. Sarjan tunnusmusiikkina oli Charles Gounod’n Marionetin hautajaismarssi. Alkutunnuksessa siluettina näkyvä Hitchcock astelee itseään esittävän karikatyyrin eteen. ==DVD-julkaisut== Suomessa sarjasta on julkaistu kaksi ensimmäistä tuotantokautta DVD:llä. ==Lähteet== == Aiheesta muualla == * Luokka:Alfred Hitchcock Luokka:CBS:n televisio-ohjelmat Luokka:NBC:n televisio-ohjelmat Luokka:1950-luvun yhdysvaltalaiset rikossarjat Luokka:1960-luvun yhdysvaltalaiset rikossarjat
Paritellen

Paritellen (Coupling) on brittiläinen televisiosarja, joka kertoo kuudesta lontoolaiskaveruksesta ja heidän ihmissuhdekuvioistaan. Ohjelmaa esitettiin alun perin BBC -kanavalla vuodesta 2000 vuoteen 2004. Suomessa sarjaa on esittänyt Nelonen, TV5 ja Kutonen. Sarjan päähenkilöt ovat Steve Taylor (Jack Davenport), Susan Walker (Sarah Alexander), Patrick Maitland (Ben Miles), Jane Christie (Gina Bellman), Sally Harper (Kate Isitt) ja Jeff Murdoch (Richard Coyle). Myöhemmin Richard Coylen hahmo Jeff kirjoitetaan ulos sarjasta ja tilalle tulee uusi hahmo Oliver Morris, jota esittää Richard Mylan. ==Lähteet== *http://www.bbc.co.uk/comedy/coupling/ *http://www.imdb.com/title/tt0237123/ Luokka:2000-vuosikymmenen brittiläiset tilannekomediat Luokka:Brittikomediat Luokka:BBC:n televisio-ohjelmat
Kohti yhdeksän nousua

Kohti yhdeksän nousua on suomalaisen black metal -yhtyeen Hornan ensimmäinen studioalbumi. Se on julkaistu vuonna 1998 levymerkillä Solistitium Records. Alun perin albumi julkaistiin 1500 kappaleen painoksena.http://www.discogs.com/Horna-Kohti- Yhdeks%C3%A4n-Nousua/release/764234 Vuonna 2000 julkaistiin 666 kappaleen painos, josta 100 ensimmäistä oli painettu mustalle ja harmaalle splatter- vinyylille.http://www.discogs.com/Horna-Kohti-Yhdeks%C3%A4n-Nousua-Sis-Ordo- Regnum-Sathanas/release/885104 painoksessa oli viisi ylimääräistä kappaletta. Se julkaistiin uudelleen vinyylille vuonna 2006. == Kappaleet == # # # # # # ===Kohti yhdeksän nousua (Sis. Ordo Regnum Sathanas)=== A-puoli # Örkkivuorilta # Imperial Devastation # Sword of Darkness # White Aura Buried in Ashes # Korpin hetki # Black Metal Sodomy B-puoli # * Sormus ja silmä # Kun lyömme jumalan kodin liekkeihin # Ihmisviha # Ordo Regnum Sathanas # Distant Blazing Eye (outro) == Kokoonpano == * Nazgul von Armageddon – laulu * Shatraug (Ville Pystynen) – kitara * Moredhel (Jyri Vahvanen) – kitara * Skratt – basso * Gorthaur – rummut * Nitret Unihenki – laulu kappaleessa "White Aura Buried in Ashes" ==Lähteet== == Aiheesta muualla == * * * Hornan virallinen kotisivu Luokka:Vuoden 1998 albumit Luokka:Vuoden 1998 esikoisalbumit Luokka:Hornan albumit
Nina Tikkinen

Nina Tikkinen (s. 6. helmikuuta 1987 Salo) on suomalainen jääkiekkoilija, pelipaikaltaan hyökkääjä. Tikkinen valittiin SM-sarjan kauden tulokkaaksi 2003–2004, jolloin hän edusti Turun Palloseuraa. Hän siirtyi Oulun Kärppiin 2005 ja kaksi vuotta myöhemmin Minnesotan valtionyliopistoon, jossa hän jääkiekkoilun ohella suoritti taloustieteen tutkinnon. Hän palasi Kärppiin kausiksi 2011–2015. Hän voitti Suomen-mestaruuden kaudella 2011–2012, jolloin hänet valittiin myös runkosarjan parhaaksi pelaajaksi. Tikkinen kuului Suomen joukkueeseen, joka sijoittui neljänneksi Kanadan MM-kilpailuissa 2007. Hän oli mukana Suomen pronssijoukkueessa Kiinan MM-kisoissa 2008 ja Hämeenlinnassa 2009. Olympialaisissa hän oli mukana ensimmäisen kerran Vancouverissa 2010, missä Suomi voitti pronssia. Hän oli 13.1.2010 mennessä pelannut 71 A-maaottelua, joissa hän oli tehnyt kymmenen maalia ja antanut 12 maalisyöttöä. Hän kuului neljänneksi sijoittuneisiin Suomen joukkueisiin MM- kilpailuissa 2012 ja 2013 sekä viidenneksi sijoittuneeseen olympiajoukkueeseen 2014. == Lähteet == Luokka:Suomalaiset jääkiekkoilijat Luokka:Suomalaiset olympiamitalistit Luokka:Vuonna 1987 syntyneet Luokka:Elävät henkilöt
Jukka Rossi

Jukka Rossi (s. 1982) on suomalainen radiotoimittaja ja televisiojuontaja. Rossi asuu Helsingissä. Rossilla on poika Kristiina Komulaisen kanssa.MTV3 Internet: Kristiina Komulainen sai poikavauvan! 13.7.2007. Viitattu 18.1.2010. Rossi juonsi radiokanava NRJ:llä Tenkasen Aamushow'ta sen loppuaikoina. Tenkasen Aamushow'n loputtua 2006 Kristiina Komulainen siirtyi The Voice TV:lle juontamaan KPS-ohjelmaa Heikki Paasosen ja toisen NRJ-juontajan, Johannes Saukon kanssa. Jukka Rossi korvasi Komulaisen NRJ Top 10:n TV-version juontajana Nelosella kunnes ohjelma lopetettiin vuoden 2006 lopussa. Hän jatkoi vielä NRJ:n aamuohjelman juontajana kevään 2007, jonka jälkeen myös hän lähti Komulaisen tavoin The Voicelle 2007 kesällä. Voicella Rossi juonsi KPS:n korvannutta Voicelaa 2008 kesään asti Juuso Mäkilähteen ja Tea Khalifan kanssa. Syksyllä 2008 Khalifa lopetti työt Voicelan juontajana ja Rossi juonsi Voicelaa yhdessä Juuso Mäkilähteen kanssa, kunnes koko Voicela lopetettiin syksyn 2008 kuluessa. Rossi juonsi vuonna 2010 Xtra Factor -ohjelmaa Subilla. Jukka Rossin isä on suomalainen ja äiti ukrainalainenMTV3 Internet: Jukka Rossi rakastaa venäläistä ruokaa. Viitattu 15.2.2010.. ==Lähteet== Luokka:Suomalaiset radiotoimittajat Luokka:Suomalaiset televisiojuontajat Luokka:Vuonna 1983 syntyneet Luokka:Elävät henkilöt
Songbird (Eva Cassidyn albumi)

Songbird on yhdysvaltalaisen laulajan Eva Cassidyn vuonna 1998 postuumisti julkaistu kokoelma-albumi. Viisi kappaletta (”Wade in the Water”, ”Wayfaring Stranger”, ”Songbird”, ”Time is a Healer” ja ”I Know You by Heart”) on Cassidyn albumilta Eva by Heart, neljä (”Fields of Gold”, ”Autumn Leaves”, ”People Get Ready” ja ”Oh Had I a Golden Thread”) albumilta Live at Blues Alley. Viimeinen kappale ”Over the Rainbow” on albumilta The Other Side. == Kappaleet == ==Muusikot== * Eva Cassidy - laulu, kitara, kosketinsoittimet * Chris Biondo - basso, kitara * Dan Cassidy - viulu * Hilton Felton - urut * John Gillespie - urut * Keith Grimes - kitara * Raice McLeod - rummut * Larry Melton - pystybasso * Mike Stein - viulu * Chris Walker - trumpetti * Lenny Williams - piano * Kent Wood - urut ==Aiheesta muualla== * Songbird Allmusic- sivustolla. Luokka:Vuoden 1998 kokoelma-albumit Luokka:Eva Cassidyn albumit
Virtuaaliassistentti

Virtuaaliassistentti (, lyh. VA) on yksi internet-ajan mukanaan tuomista ammattinimikkeistä. Nimikkeessä oleva virtuaalinen-sana viittaa siihen, että työ tehdään assistentin toimipisteestä käsin tietotekniikkaa hyödyntäen. Virtuaaliassistentin ydintehtävä on avustaa asiakastaan erilaisten rutiinien hoitamisessa. Monet virtuaaliassistentit ovat kuitenkin erikoistuneet johonkin erityisalaan, kuten tiedottamiseen, markkinointiin, kansainvälistymiseen tai kotisivujen ylläpitoon. Virtuaaliassistentiksi ryhtyvällä henkilöllä on yleensä työkokemusta erilaisista toimistoalan töistä, kuten laskutuksesta, kirjanpidosta, tiedottamisesta, matkajärjestelyistä, vienti- ja tuontitoiminnoista tai markkinointiassistentin tai toimistosihteerin töistä. Osa virtuaaliassistenteista toimii yrittäjämäisesti tarjoten osaamistaan ostopalveluna, osa virtuaaliassistenttipalveluihin erikoistuneen yrityksen kautta, kuten Zirtual Yhdysvalloissa. Virtuaaliassistentti eroaa sekä omasta työntekijästä että vuokratyöntekijästä, sillä virtuaaliassistentit toimivat itsenäisesti määrittäen omat palkkionsa, toimintatapansa ja työaikansa. Virtuaaliassistentit huolehtivat itse lakisääteisistä ilmoituksista, veroista ja työnantajamaksuista tai vaihtoehtoisesti heidän palveluyritys hoitaa nämä heidän puolestaan. Virtuaaliassistentin ja asiakkaan välinen työsuhde kestää useita vuosia. Virtuaaliassistentin käyttäminen on joustavaa: asiakkaalla on jatkuvasti käytettävissään tuttu assistentti, mutta asiakas maksaa vain toteutuneista toimeksiannoista säästäen muun muassa tila- ja laitehankinnoissa sekä työnantajakuluissa. Toisaalta, erikoisosaamista varten virtuaaliassistentteja on mahdollista rekrytoida vain tiettyjä tarkoin määriteltyjä tehtäviä varten. Vaikka asiakasyrityksen koko ei ole rajoite, niin virtuaaliassistentteja käyttävät yleisimmin yksinyrittäjät sekä pienet ja keskisuuret yritykset, sillä niissä ei ole aina mahdollisuutta palkata useita eri (toimisto)alojen osaajia. Virtuaaliassistenttien pioneerinä pidetään yhdysvaltalaista Stacy Briceä, joka vuonna 1997 perusti yrityksensä AssistU.http://www.assistu.com/va/aboutus.shtml Suomessa toimii useita virtuaaliassitenttiyrityksiä, joista ensimmäinen on vuonna 2003 tamperelaisten verkostosihteerien perustama Moniverso. Muita palveluntarjoajia ovat esimerkiksi Virta Virtuaalitoimisto, Taskforce, MyAgent.fi, OmaSihteeri.fi ja Wannadon virtuaali-ja läsnätyötä tarpeen mukaan yhdistelevä assarikauppa.fi. == Lähteet== Luokka:Ammatit
Nippes

Nippes () on departementti Haitissa. Vuonna 2003 departementissa oli 263 551 asukasta ja sen pinta-ala on 1 219 neliökilometriä. Departementin väestötiheys on siten 216,2 asukasta neliökilometrillä. Departementti sijaitsee maan länsiosassa ja sen pääkaupunki on Miragoâne. Nippes erotettiin Grand’Ansen departementista vuonna 2003. Nippes rajautuu lännessä Grand'Ansen, etelässä Sudin, kaakossa Sud-Estin ja lännessä Ouestin departementteihin. Pohjoisessa aukeaa Gonâvenlahti. Departementti jakautuu kolmeen arrondissementtiin (väkiluvut vuonna 2003): Arrondissementti Väkiluku Kunnat Anse-à-Veau 153 210 Anse-à-Veau, Arnaud, L'Asile, Petit-Trou-de-Nippes, Plaisance-du-Sud Baradères ? Baradères, Grand-Boucan Miragoâne 113 169 Fonds-des-Nègres, Miragoâne, Paillant, Petite-Rivière-de-Nippes == Lähteet == Luokka:Haitin departementit
Microcar

thumb|250px|Microcar M.Go electric Microcar on ranskalainen mopoautojen valmistaja. Se aloitti mopoautojen valmistuksen vuonna 1984 ja avasi uuden tehtaan Ranskan Nantesissa vuonna 2000. Microcar on osa Bénéteau-yhtymää, joka on tunnettu purjeveneistään. Ligier osti Microcarin vuonna 2008, jolloin muodostui euroopan toiseksi suurin pienten autojen valmistaja ja suurin mopoautovalmistaja. Microcarin brändi on kuitenkin haluttu säilyttää erillisenä. Phillipe Ligier, joka on Ligierin perustajan Guy Ligierin poika, toimii Ligierin (johon Microcar siis sisältyy) toimitusjohtajana. == Mallisto == Suomessa saatavilla olevat Microcar-mopoautot Malli Keskeisimmät ominaisuudet Microcar M.Go S Edullisin malli. Sähköikkunat, lämmitetty takalasi ja takaluukon sähköinen lukko. Microcar M.GO S-Pack Lisäominaisuuksina keulan koristemaski ja korin väriset maalatut peilit. Takakontissa varapyörä. Microcar M.Go SX Ylellisyysmalli. 13" alumiinivanteet ja eristetty moottoritila. Kromikoristeita. Microcar M.Go SXI Ylellisyysmalli. 14" alumiinivanteet. Moottoritilan eristyksen lisäksi myös eristetty takakontti. Hiljaisin malli. Takalasissa tuulilasinpyyhin. Microcar M.Go F8 Urheilullinen malli. 14" alumiinivanteet, punaiseksi värjätyt jarrumännät. Tuplapakoputket. == Maahantuonti ja jälleenmyynti == Microcarilla on Suomessa 28 jälleenmyyjää ja sitä tuo maahan Suomen Mopoauto Oy. Suomen Mopoauto Oy:n toimitusjohtajana toimii Harri Nyholm. == Lähteet == == Aiheesta muualla == * Microcarin kotisivut * Maahantuojan kotisivut Luokka:Mopoautot Microcar Luokka:Ranskalaiset teollisuusyritykset
Nord (Haiti)

Nord () on departementti Haitissa. Vuonna 2003 departementissa oli 823 043 asukasta ja sen pinta-ala on 2 106 neliökilometriä. Departementin väestötiheys on siten 390,8 asukasta neliökilometrillä. Departementti sijaitsee maan pohjoisrannikolla ja sen pääkaupunki on Cap-Haïtien. Nordin alueella sijaitseva Labadeen kylä on vuokrattu Royal Caribbean -laivayhtiölle, joka käyttää sitä satamana ja lomakohteenaan. Nykyinen vuokrasopimus on voimassa vuoteen 2050 asti. Nord rajautuu idässä Nord-Estin, etelässä Centren, lounaassa Artiboniten ja lännessä Nord-Ouestin departementteihin sekä pohjoisessa Karibianmereen. Departementti jakautuu seitsemään arrondissementtiin (väkiluvut vuonna 2003): Arrondissementti Väkiluku Kunnat Acul-du-Nord 105 030 Acul-du-Nord, Plaine-du-Nord, Milot Borgne 83 823 Borgne, Port-Margot Cap-Haïtien 240 708 Cap-Haïtien, Quartier-Morin, Limonade Grande- Rivière-du-Nord 50 692 Bahon, Grande-Rivière-du-Nord Limbé 84 951 Bas-Limbé, Limbé Plaisance 90 812 Pilate, Plaisance Saint-Raphaël 117 530 Dondon, Pignon, Ranquitte, Saint-Raphaël, La Victoire == Lähteet == Luokka:Haitin departementit
Atamanovka

Atamanovka () on kaupunkimainen taajama Taka-Baikalian aluepiirin Tšitan piirissä Venäjällä. Se sijaitsee Ingoda-joen rannalla 18 kilometriä Tšitasta kaakkoon. Taajaman kautta kulkee Siperian rautatie. Asukkaita on 9 400 henkeä (vuonna 2009). Paikkakunta on syntynyt vuonna 1852. Vuonna 1900 rakennettiin rautatieasema. Nykyään Atamanovkassa toimii konepaja ja taimitarha. Taajamassa on keskikoulu, kulttuuritalo, poliklinikka ja kaksi vanhainkotia. ==Lähteet== ==Aiheesta muualla== * Atamanovka Taka-Baikalian tietosanakirjassa Luokka:Taka-Baikalian aluepiirin kaupunkimaiset taajamat Luokka:Tšitan piiri
Nord-Est (Haiti)

Nord-Est () on departementti Haitissa. Vuonna 2003 departementissa oli 308 385 asukasta ja sen pinta-ala on 1 805 neliökilometriä. Departementin väestötiheys on siten 170,9 asukasta neliökilometrillä. Departementti sijaitsee maan pohjoisrannikolla Dominikaanisen tasavallan rajalla ja sen pääkaupunki on Fort Liberté. Nord-Est rajautuu idässä Dominikaaniseen tasavaltaan, etelässä Centren ja lännessä Nordin departementteihin sekä pohjoisessa Karibianmereen. Departementti jakautuu neljään arrondissementtiin (väkiluvut vuonna 2003): Arrondissementti Väkiluku Kunnat Fort-Liberté 51 550 Ferrier, Fort-Liberté, Perches Ouanaminthe 109 594 Capotille, Mont-Organisé, Ouanaminthe Trou-du-Nord 86 586 Caracol, Sainte-Suzanne, Terrier-Rouge, Trou-du-Nord Vallières 52 763 Carice, Mombin-Crochu, Vallières == Lähteet == Luokka:Haitin departementit
Kuvajournalismi

Kuvajournalismi on journalismin muoto, jonka tarkoituksena on kertoa uutisista kuvien, kuten valokuvien, videoiden ja kuvituksen avulla. Muusta valokuvauksesta kuvajournalismin erottaa se, että kuvajournalismin pitää olla tiettyyn tapahtumaan sidottu, kuvien pitää esittää tapahtumat tasapuolisesti ja tarkasti, sekä kuvien pitää muiden uutiselementtien kanssa esittää tapahtuman tosiasiat katsojalle tai lukijalle kertovasti. Kuvajournalisti on toimittaja, jonka mukana on yleensä kamera. == Historia == Kuvajuornalismin historia alkoi varsinaisesti vasta 1920-luvulla, vaikka aiemminkin oli lehdiossä esitetty yksittäisiä kuvia. Jo 1890-luvulta lähtien on ollut kuvalehtiä. Toimittajat alkoivat käyttää 1920-luvulla kuvia uutistekstin rinnalla kertomaan yhtenäistä uutistarinaa. Kuvajournalismin syntyyn vaikuttanut merkittävä keksintö oli kinofilmi ja Leica-kamera, jonka avulla kuvaajat pystyivät menemään vaikeampiin paikkoihin ilman suurta laitteistoa. Missourin yliopiston historioitsija Frank Luther Mott käytti ensimmäisenä termiä kuvajournalismi, joka tuli koko maailman tietoisuuteen toisen maailmansodan aikana. Alan merkittävin lehti oli Life, jonka perusti Henry Luce 1936. Kuuluisia toisen maailmansodan aikaisia kuvajournalisteja olivat muun muassa W. Eugene Smith ja Robert Capa. Lifen lisäksi esimerkiksi Sports Illustrated ja The Daily Mirror olivat ensimmäisiä lehtiä, jotka panostivat kuvajournalismiin. Kuvajournalismi tunnustettiin 1970-luvun lopulla myös taidepiireissä. Kuvajournalistit saivat omia näyttelyitä ja retrospektiivejä museoihin ja taidegallerioihin. Sanomalehtiin otettuja valokuvia on pidetty yhtenä parhaimpana oman aikakautensa taltiointina. Ongelmaksi vanhojen lehtikuvien hyödyntämisessä on havaittu median huolimaton tapa säilyttää kuva- arkistojaan. Monet lehtitalot ovat aikojen saatossa tuhonneet paljon säilytystilaa vieviä valokuvakokoelmiaan. Vuonna 2014 Museovirasto perusti kuvakokoelmiensa yhteyteen Journalistisen kuva-arkiston jonka kokoelmiin on otettu vastaan lehtitalojen ja yksittäisten valokuvaajien kokoelmia. ==Katso myös== *Sotavalokuvaus == Lähteet == == Kirjallisuutta == * Mannila, Joona Marko: Valokuvan funktiot sanomalehdessä – tapausesimerkkinä Estonian haveri. Helsingin yliopisto 1997. * May, Alez: Digitaalinen valokuvaus. Pagina 2000. * * Ruutuvaara, Tero: Sanomalehtivalokuva presidenttipelin areenana: Suosiiko valokuvauutisointi mielipidemittausten kärkiehdokasta? Helsingin yliopisto 2000. == Aiheesta muualla == Luokka:Valokuvaus aiheen mukaan Luokka:Journalismi
Baljaga

Baljaga () on kaupunkimainen taajama Taka-Baikalian aluepiirin Petrovsk- Zabaikalskin piirissä Venäjällä. Se sijaitsee Hilokin sivujoen Baljagan rannalla 18 kilometriä Petrovsk-Zabaikalskista kaakkoon. Taajaman kautta kulkee Siperian rautatie. Asukkaita on 3 600 henkeä (vuonna 2009). Paikkakunta on syntynyt vuonna 1899 rautatien rakentamisen yhteydessä. Katangarin metsäteollisuuskombinaattia rakennettaessa vuonna 1958 Baljaga sai kaupunkimaisen taajaman statuksen. Taajamassa on kaksi keskikoulua, lasten musiikki- ja taidekoulut sekä vapaa-ajankeskus. ==Lähteet== ==Aiheesta muualla== * Baljaga Taka-Baikalian tietosanakirjassa Luokka:Petrovsk- Zabaikalskin piiri Luokka:Taka-Baikalian aluepiirin kaupunkimaiset taajamat
Nord-Ouest (Haiti)

Nord-Ouest () on departementti Haitissa. Vuonna 2003 departementissa oli 531 198 asukasta ja sen pinta-ala on 2 176 neliökilometriä. Departementin väestötiheys on siten 244,1 asukasta neliökilometrillä. Departementti sijaitsee maan pohjoisrannikolla ja sen pääkaupunki on Port-de-Paix. Tortuga- saari kuuluu Nord-Ouestin departementtiin. Nord-Ouest rajautuu etelässä Artiboniten ja idässä Nordin departementteihin sekä lännessä ja pohjoisessa Karibianmereen. Departementti jaetaan kolmeen arrondissementtiin (väkiluvut vuonna 2003): Arrondissementti Väkiluku Kunnat Môle-Saint-Nicolas 169 238 Baie-de-Henne, Bombardopolis, Jean-Rabel, Môle-Saint-Nicolas Port-de-Paix 189 690 Bassin-Bleu, Chansolme, Port-de-Paix, La Tortue Saint-Louis-du-Nord 86 152 Anse-à-Foleur, Saint-Louis-du-Nord == Lähteet == Luokka:Haitin departementit
Novokrutšininski

Novokrutšininski () on kaupunkimainen taajama Taka-Baikalian aluepiirin Tšitan piirissä Venäjällä. Se sijaitsee Ingodajoen rannalla 45 kilometriä Tšitasta kaakkoon. Taajaman kautta kulkee Siperian rautatie. Asukkaita on 9 500 henkeä (vuonna 2009). Paikkakunta mainitaan ensimmäisen kerran vuonna 1735. Aluksi se sijaitsi Krutšinajoen rannalla. Vuonna 1904 perustettiin rautatieasema, joka myöhemmin sai nimen Novaja. Vuonna 1937 Krutšinan ja Novajan asemataajamat yhdistettiin Novokrutšininskin asutukseksi. Vuonna 1958 se sai kaupunkimaisen taajaman statuksen. Vuoteen 1993 saakka Novokrutšininskissa toimi Olenguin metsäteollisuuskombinaatti. Nykyään paikkakunnalla on metsätila ja pieniä metsäteollisuusyrityksiä. Palveluihin kuuluu neljä koulua, kulttuuritalo, lasten musiikkikoulu, sairaala ja poliklinikka. ==Lähteet== ==Aiheesta muualla== * Novokrutšininski Taka-Baikalian tietosanakirjassa Luokka:Taka- Baikalian aluepiirin kaupunkimaiset taajamat Luokka:Tšitan piiri